MNA   
priekšlikums

2018. gada 20. decembrī

"Elering" AS/AS "Augstsprieguma tīkls"/"LITGRID" AB, ņemot vērā turpmākos apsvērumus:

**Tā kā**

1. Šis ir priekšlikums, ko "Elering" AS/AS "Augstsprieguma tīkls"/"LITGRID" AB (turpmāk tekstā – "Elering"/"AST"/"LITGRID") ir izstrādājuši vairāku NETO pasākumiem (turpmāk tekstā – "MNA" *(multiple NEMO arrangements)*) Igaunijas/Latvijas/Lietuvas tirdzniecības zonā. Šajā dokumentā tiek ņemts vērā un saskaņots darbs, kas ir veikts sadarbībā ar citu Baltijas valstu jaudas aprēķināšanas reģiona (turpmāk tekstā – "Baltijas JAR") pārvades sistēmas operatoru (turpmāk tekstā –"PSO") MNA vajadzībām.
2. Šajā priekšlikumā (turpmāk tekstā – "MNA priekšlikums") ir ņemti vērā 2015. gada 24. jūlija Komisijas Regulā (ES) 2015/1222, ar ko izveido jaudas piešķiršanas un pārslodzes vadības vadlīnijas (turpmāk tekstā – "*CACM* regula"), noteiktie vispārīgie principi un mērķi, kā arī Eiropas Parlamenta un Padomes 2009. gada 13. jūlija Regula (EK) Nr. 714/2009 par nosacījumiem attiecībā uz piekļuvi tīklam elektroenerģijas pārrobežu tirdzniecībā (turpmāk tekstā – "Regula (EK) Nr. 714/2009"). *CACM* regulas mērķis ir jaudas aprēķināšanas un piešķiršanas koordinēšana un saskaņošana nākamās dienas un tekošās dienas pārrobežu tirgos. Lai atvieglotu šo mērķu sasniegšanu, jāizstrādā pasākumi, lai sniegtu nediskriminējošu piekļuvi starpzonu jaudai, ja vienā tirdzniecības zonā ir vairāk nekā viens NETO.
3. *CACM* regulas 45. un 57. pants veido MNA priekšlikuma tiesisko pamatu un definē konkrētas prasības, kuras MNA priekšlikumā ir jāņem vērā. *CACM* regulas 45. panta, kas attiecas uz nākamās dienas jaudas piešķiršanu, saturs ir šāds:

"1. PSO tirdzniecības zonās, kurās ir iecelts un/vai piedāvā tirdzniecības pakalpojumus vairāk nekā viens NETO vai kurās ir starpsavienotāji, ko neekspluatē sertificēti PSO saskaņā ar Regulas (EK) Nr. 714/2009 3. pantu, sadarbībā ar iesaistītajiem PSO, NETO un starpsavienotāju operatoriem, kas nav sertificēti kā PSO, izstrādā priekšlikumu starpzonu jaudas piešķiršanai un citus pasākumus, kas ir nepieciešami šādām tirdzniecības zonām, lai nodrošinātu, ka attiecīgie NETO un starpsavienotāji sniedz datus un finansiālo atlīdzību, kas ir nepieciešama šādiem pasākumiem. Pasākumiem jābūt tādiem, lai tajos varētu iesaistīties vēl citi PSO un NETO."

1. Priekšlikumu iesniedz apstiprināšanai attiecīgajām valsts regulatīvajām iestādēm četru mēnešu laikā pēc tam, kad tirdzniecības zonā ir iecelts un/vai piedāvā tirdzniecības pakalpojumus vairāk nekā viens NETO un/vai tam atļauts piedāvāt tirdzniecības pakalpojumus vai jaunu starpsavienotāju neekspluatē sertificēts PSO. Attiecībā uz esošajiem starpsavienotājiem, kurus neekspluatē sertificēti PSO, priekšlikumu iesniedz četru mēnešu laikā pēc šīs regulas stāšanās spēkā."

*CACM* regulas 57. pantam ir identisks saturs, taču tas attiecas uz tekošās dienas jaudas piešķiršanu.

MNA priekšlikuma saturs ir izstrādāts sadarbībā ar Baltijas JAR PSO. Priekšlikuma izstrādes gaitā Baltijas JAR PSO ir sadarbojušies ar attiecīgajiem NETO.

1. *CACM* regulas 2. panta 23., 26. un 27. punktā ir definēta vienota nākamās un tekošās dienas sasaistīšana:

""nominētais elektroenerģijas tirgus operators (NETO)" ir struktūra, ko ir iecēlusi kompetentā iestāde ar vienotu nākamās dienas vai vienotu tekošās dienas tirgus sasaistīšanu saistītu pienākumu veikšanai;"

""vienota nākamās dienas tirgus sasaistīšana" ir izsoles process, kurā nākamās dienas tirgū dažādām tirdzniecības zonām vienlaikus savieto savāktos uzdevumus un piešķir starpzonu jaudu;"

""vienota tekošās dienas tirgus sasaistīšana" ir nepārtraukts process, kurā tekošās dienas tirgū dažādām tirdzniecības zonām vienlaikus savieto savāktos uzdevumus un piešķir starpzonu jaudu."

1. *CACM* regulas 4. panta 5. punktā ir noteikts:

"NETO, kas ir iecelts vienā dalībvalstī, ir tiesības piedāvāt nākamās dienas un tekošās dienas tirdzniecības pakalpojumus ar piegādi citā dalībvalstī. Šīs dalībvalsts tirdzniecības noteikumi ir piemērojami bez nepieciešamības tikt ieceltam par NETO konkrētajā dalībvalstī.[...]"

1. Attiecībā uz regulatīvo apstiprināšanu *CACM* regulas 9. panta 8. punktā ir noteikts:

"Katra iesaistītās dalībvalsts regulatīvā iestāde vai cita kompetentā iestāde individuāli apstiprina šādus noteikumus vai metodiku: [...]

d) attiecīgā gadījumā starpzonu jaudas piešķiršanas kārtības un citu pasākumu priekšlikums saskaņā ar 45. un 57. pantu. [...]"

1. *CACM* regulas 9. panta 9. punktā ir noteikts, ka ir jāapraksta MNA priekšlikuma paredzamā ietekme uz *CACM* regulas mērķiem. Ietekme ir parādīta turpmāk tekstā (sadaļas "Tā kā" 8. – 14. punkts).
2. MNA priekšlikums veicina un nekādā veidā nekavē *CACM* regulas 3. panta mērķu sasniegšanu. Jo īpaši MNA priekšlikums atbalsta mērķus, kas nodrošina nediskriminējošu piekļuvi starpzonu jaudai (*CACM* regulas 3. panta j) apakšpunkts), rada vienlīdzīgus konkurences apstākļus NETO (*CACM* regulas 3. panta i) apakšpunkts) un ievēro nepieciešamību nodrošināt taisnīgu un akurātu tirgu un taisnīgu un akurātu cenu veidošanu (*CACM* regulas 3. panta h) apakšpunkts).
3. Attiecībā uz vienotu nākamās dienas tirgus sasaistīšanu mērķi tiek sasniegti, katram NETO izveidojot platformu tirdzniecības zonā. Starp platformām vienā tirdzniecības zonā pastāv pietiekama pārvades jauda, lai uzturētu plaformu sasaisti. Šī pieeja nodrošina, ka tirdzniecības zonās nepastāv ierobežojumi piekļuvei pārvades jaudai un katram NETO ir vienlīdzīga pieeja starpzonu jaudai, jo visiem tirgus dalībniekiem ir vienlīdzīgi noteikumi attiecībā uz piekļuvi starpzonu jaudai neatkarīgi no tā, kuru NETO tie izmanto. Turklāt šī pieeja ievēro vajadzību nodrošināt taisnīgu un akurātu tirgu un taisnīgu un akurātu cenu veidošanu, attiecoties pret visiem NETO uzdevumiem vienādi, piešķirot starpzonu jaudu tirdzniecības zonām nākamās dienas tirgus sasaistīšanā. Kopumā ierosinātā pieeja, kopā ar pēcsasaistīšanas pasākumiem rada NETO vienlīdzīgus apstākļus tirdzniecības zonā attiecībā uz piekļuvi starpzonu jaudai. Tas tiek nodrošināts arī pirmssasaistīšanas fāzē nākamās dienas sasaistīšanai, kur koordinētais jaudas aprēķinātājs padarīs starpzonu jaudu pieejamu visiem NETO publicēšanai tirgū, un lai veiktu tirgus sasaistīšanas operatoru (turpmāk tekstā – "MCO") funkcijas saskaņā ar *CACM* regulas 7. panta 3. punktu.
4. Tekošās dienas ietvaros mērķi tiek sasniegti, izmantojot vienotu tekošās dienas sasaistīšanu, jo nav nepieciešami īpaši pasākumi pirmssasaistīšanas vai savietošanas fāzē, ja tirdzniecības zonā ir vairāki NETO. Kopējā uzdevumu grāmatā tiks iekļauti visi uzdevumi no visām tirdzniecības zonām un visiem NETO, un jaudas pārvaldības modulis nodrošinās, ka starpzonu jauda tiek piešķirta atbilstoši katram uzdevumam no kopējās uzdevumu grāmatas.
5. Attiecībā uz mērķi nodrošināt taisnīgu un nediskriminējošu attieksmi pret PSO un NETO (*CACM* regulas 3. panta e) apakšpunkts) šajā MNA priekšlikumā ierosinātie finanšu un norēķinu pasākumi nodrošina izturēšanos pret PSO un NETO taisnīgā un nediskriminējošā

veidā.

1. Šajā MNA priekšlikumā ierosinātie pasākumi kalpo mērķim pilnveidot starpzonu jaudas piešķiršanu saskaņā ar *CACM* regulas 3. panta d) punktu, jo pasākumi paredz kopēju pieeju vairākiem NETO visās Baltijas JAR valstīs. Šādi koordinējot, Baltijas JAR PSO nodrošina saderīgus pasākumus un to piemērošanu visā Baltijas JAR reģionā un ar kaimiņu JAR, jo PSO, kas darbojas Baltijas JAR, arī ir kaimiņu JAR dalībnieki. Tāpat kā vienotie nākamās dienas un tekošās dienas tirgus sasaistīšanas risinājumi, šādi papildinošie pasākumi nodrošina vislabāko pārvades infrastruktūras izmantojumu (*CACM* regulas 3. panta b) apakšpunkts).
2. Attiecībā uz pārredzamības un informācijas ticamības mērķi (*CACM* regulas 3. panta f) apakšpunkts) šajā MNA priekšlikumā ierosinātie pasākumi ir pamats tirgus sasaistīšanai viscaurredzamākajā veidā. Attiecībā uz pasākumiem tiek nodrošināta ticamība un caurredzamība, jo dati tiek sniegti, nodrošinot piekļuvi šiem datiem visiem NETO un sekojošam verifikācijas procesam, nodrošinot pareizu datu izmantošanu.
3. Visbeidzot MNA priekšlikums veicina netiešu tirgus sasaistīšanu un sekmē *CACM* regulas vispārējo mērķu sasniegšanu, sniedzot labumu visiem tirgus dalībniekiem un elektrības galapatērētājiem.

IESNIEDZ ŠO MNA PRIEKŠLIKUMU IGAUNIJAS KONKURENCES IESTĀDEI *(KONKURENTSIAMET)*/SABIEDRISKO PAKALPOJUMU REGULĒŠANAS KOMISIJAI/ENERĢĒTIKAS UN CENU KONTROLES KOMISIJAI KĀ NACIONĀLAJĀM REGULATĪVAJĀM IESTĀDĒM IGAUNIJĀ/LATVIJĀ/LIETUVĀ:

**1. pants**

**Priekšmets un tvērums**

Šajā MNA priekšlikumā aprakstītie pasākumi attiecībā uz vairāk nekā vienu NETO vienā tirdzniecības zonā ir saskaņā ar *CACM* regulas 45. un 57. pantu.

**2. pants**

**Definīcijas un interpretācija**

1. Šajā MNA priekšlikumā izmantotajiem terminiem ir tāda nozīme, kāda ir sniegta *CACM* regulas 2. pantā un Regulā (EK) Nr. 714/2009, un Regulā (EK) Nr. 543/2013 ietvertajās definīcijās.
2. Papildus šajā MNA priekšlikumā turpmāk minētajiem terminiem ir šāda nozīme:
3. "Platforma" ir vieta, kur konkrētais NETO ievāc solījumus no saviem attiecīgajiem dalībniekiem;
4. "Pirmssasaistīšana" ir procedūra, kas ir veicama pirms MCO funkciju izpildes vienotai nākamās dienas un tekošās dienas tirgus sasaistīšanai; un
5. "Pēcsasaistīšana" ir procedūra, kas ir veicama pēc tam, kad ir izpildītas MCO funkcijas vienotai nākamās dienas un tekošās dienas tirgus sasaistīšanai.
6. Šajā MNA priekšlikumā, ja no konteksta neizriet citādi:
7. vārdi vienskaitlī apzīmē arī daudzskaitli un otrādi;
8. virsraksti ir paredzēti tikai lietošanas ērtībai un neietekmē šī priekšlikuma interpretāciju; un
9. jebkura atsauce uz tiesību aktiem, regulām, direktīvām, rīkojumiem, instrumentiem, kodeksiem vai jebkādiem citiem tiesību aktiem iekļauj jebkādu grozījumus, pagarināšanājumus vai atkārtotu to ieviešanu, tiem stājoties spēkā.

**3. pants**

**Šī priekšlikuma piemērošana**

Šis MNA priekšlikums attiecas uz pirmssasaistīšanas un pēcsasaistīšanas pasākumiem, kas sniedz vairāk nekā vienam NETO vienā tirdzniecības zonā piekļuvi starpzonu jaudai nākamajā un tekošajā dienā Igaunijas/Latvijas/Lietuvas tirdzniecības zonā, īstenojot vienotu nākamās un tekošās dienas sasaistīšanu.

**4. pants**

**Vienotas nākamās dienas sasaistīšanas pasākumi**

1. Katrs NETO, kas piedāvā pakalpojumus Igaunijā/Latvijā/Lietuvā, ir pilntiesīgs vienotas nākamās dienas sasaistīšanas tirgus dalībnieks, parakstot visus attiecīgos PSO un NETO līgumus un īstenojot vienotu nākamās dienas tirgus sasaistīšanas procesu saskaņā ar *CACM* regulu.
2. Katram NETO katrā tirdzniecības zonā jābūt vienai platformai un katrai platformai ir jābūt savienotai ar attiecīgā NETO uzdevumu grāmatu. Nepastāv nekādi ierobežojumi attiecībā uz to, cik daudz darījumu var tikt īstenoti starp platformām tirdzniecības zonā.

**5. pants**

**Pirmssasaistīšanas pasākumi vienotas nākamās dienas sasaistīšanai**

1. Attiecīgais koordinētais jaudas aprēķinātājs, kas ir izveidots saskaņā ar 27. panta 2. punktu (turpmāk tekstā – "CCC"), ir atbildīgs par starpzonu jaudas nodrošināšanu (turpmāk tekstā – "CZC") un jaudas piešķiršanas ierobežojumiem (turpmāk tekstā – "AC") attiecībā uz Igaunijas/Latvijas/Lietuvas tirdzniecības zonas robežām attiecīgajiem NETO saskaņā ar *CACM* regulas 46. panta 1. punktu, lai nodrošinātu CZC un AC publicēšanu.
2. Attiecībā uz jaudas piešķiršanu saskaņā ar *CACM* regulas 30. panta 3. punktu CCC visiem attiecīgajiem NETO padara pieejamu CZC un AC apstrādes nolūkos saskaņā ar *CACM* regulas 7. panta 2. punkta b) apakšpunktu. Sniegtie CZC un AC ir daļa no MCO funkcijām, kas visiem NETO ir jāveic kopīgi.
3. Attiecīgie NETO ir atbildīgi par informācijas apstrādei nepieciešamajiem savstarpējiem pasākumiem. CZC un AC nosūtīšanas formāts un laiks MCO funkcijām ir atkarīgs no attiecīgās vienotās nākamās dienas tirgus sasaistīšanas un/vai NETO procedūrām.
4. CCC apstiprina, ka MCO funkciju aprēķina vajadzībām ir izmantoti pareizie CZC un AC. MCO funkcijas sniedz attiecīgo informāciju atpakaļ CCC, lai nodrošinātu, ka CCC var veikt šo apstiprināšanu.
5. Katrs NETO, kas piedāvā pakalpojumus Igaunijas/Latvijas/Lietuvas tirdzniecības zonā, iesniedz uzdevumus, lai veiktu MCO funkcijas saskaņā ar *CACM* regulas 47. pantu.

**6. pants**

**Vienoto nākamās dienas rezultātu iesniegšana un apstiprināšana**

Katrs NETO, kas piedāvā pakalpojumus Igaunijas/Latvijas/Lietuvas tirdzniecības zonā, iesniedz Elering/AST/LITGRID un CCC vienotos nākamās dienas sasaistīšanas rezultātus saskaņā ar *CACM* regulas 48. pantu. Elering/AST/LITGRID atbild par pārbaudi, vai rezultāti ir aprēķināti saskaņā ar apstiprinātajiem CZC un AC. Katrs NETO, kas piedāvā pakalpojumus Igaunijas/Latvijas/Lietuvas tirdzniecības zonā, pārbauda, vai rezultāti ir aprēķināti, pamatojoties uz attiecīgā NETO uzdevumiem.

**7. pants**

**Pēcsasaistīšanas pasākumi vienotas nākamās dienas sasaistīšanai**

1. Saskaņā ar *CACM* regulas 7. panta 1. punktu NETO ir atbildīgi darboties kā centrālie darījumu partneri (turpmāk tekstā – "CCP"), kas veic klīringu un norēķinus par enerģijas apmaiņu saskaņā ar *CACM* regulas 68. panta 1. punktu.
2. Katrs CCP mijieskaita un norēķinās par līgumiem, kas izriet no tirgus dalībnieku savstarpējās nākamās dienas tirdzniecības darījumiem. CCP, pamatojoties uz informāciju par vienotas nākamās dienas sasaistīšanas rezultātiem no platformas, iesniedz nominācijas Elering/AST/LITGRID. Platformas nominācijās iekļauj informāciju saistībā ar tirgus dalībnieku tirdzniecības darījumiem ar attiecīgo NETO/CCP, kā arī nomināciju attiecībā uz CCPS/SA citās NETO platformās tajā pašā tirdzniecības zonā. Ja NETO/CCP darbojas kā SA, nominācijās ir jāiekļauj informācija saistībā ar pārrobežu nominācijām.
3. CCP, kas darbojas Igaunijas/Latvijas/Lietuvas tirdzniecības zonā, vienojas par savstarpējiem klīringa un norēķinu pasākumiem. Klīrings un norēķini ir jāveic efektīvi saskaņā ar *CACM* regulas 77. panta 2. punktu.
4. Katrs NETO vai norīkotais CCP, kas piedāvā pakalpojumus Igaunijas/Latvijas/Lietuvas tirdzniecības zonā, ir balansatbildīgā puse Igaunijā/Latvijā/Lietuvā. Tie ievēro balansēšanas un nebalansa norēķinu noteikumus un nosacījumus un noslēdz attiecīgos līgumus, lai darbotos kā balansatbildīgā puse par CCP nominācijām Igaunijas/Latvijas/Lietuvas tirdzniecības zonā un sūtītāja (turpmāk tekstā – “SA”) nominācijām ar tā attiecīgajiem tirgus dalībniekiem, NETO/CPP iekšējās nominācijās attiecībā uz attiecīgajām starpzonu apmaiņām Igaunijas/Latvijas/Lietuvas tirdzniecības zonā, ja NETO/CPP darbojas kā SA.
5. Saskaņā ar *CACM* regulas 68. panta 3. un 6. punktu NETO vai norīkotie CPP darbojas kā savstarpēji darījumu partneri par elektroenerģijas apmaiņu starp tirdzniecības zonām attiecībā uz finansiālajām tiesībām un pienākumiem, kas izriet no šīs elektroenerģijas apmaiņas. Sūtītājs var darboties kā darījumu partneris starp dažādiem centrālajiem darījumu partneriem elektroenerģijas apmaiņai, ja attiecīgās puses šajā nolūkā noslēdz īpašu vienošanos.
6. Sūtītājs vai CCP iekasē pārslodzes ieņēmumus un sadala tos attiecīgajiem PSO saskaņā ar *CACM* regulas 68. panta 7. un 8. punktu.

**8. pants**

**Nākamās dienas tirdzniecības zonas klīringa cena**

1. Katrs NETO, kas piedāvā pakalpojumus Igaunijā/Latvijā/Lietuvā vienotai nākamās dienas sasaistīšanai, ļauj tā uzdevumus izmantot Igaunijas/Latvijas/Lietuvas tirdzniecības zonas unikālās klīringa cenas aprēķināšanai un publicēšanai. Tas attiecas arī uz rezerves situāciju saskaņā ar attiecīgajām rezerves procedūrām, kas jāapstiprina saskaņā ar *CACM* regulas 9. panta 7. punkta e) apakšpunktu.
2. Katrs NETO, kas piedāvā pakalpojumus Igaunijā/Latvijā/Lietuvā vienotai nākamās dienas sasaistīšanai, ļauj tā uzdevumus izmantot saskaņā ar 8. panta 1. punkta nosacījumiem neierobežotas vienas references cenas aprēķināšanai un publicēšanai katrai tirgus laika vienībai.

**9. pants**

**Tirdzniecības zonas konfigurācijas maiņa**

Katrs NETO, kas piedāvā pakalpojumus Igaunijā/Latvijā/Lietuvā vienotai nākamās dienas sasaistīšanai, var savās procedūrās mainīt tirdzniecības zonas konfigurāciju saskaņā ar *CACM* regulas 32. un 33. pantu ne vēlāk kā četras nedēļas pēc izmaiņu pieprasījuma saņemšanas.

**10. pants**

**Vienotas tekošās dienas sasaistīšanas pasākumi**

1. Katrs NETO, kas piedāvā pakalpojumus Igaunijā/Latvijā/Lietuvā, ir pilntiesīgs vienotas tekošās dienas sasaistīšanas dalībnieks, parakstot attiecīgo visu PSO un visu NETO nolīgumu un īstenojot vienotu tekošās dienas sasaistīšanas procesu saskaņā ar *CACM* regulu.
2. Katram NETO katrā tirdzniecības zonā jābūt vienai platformai un katra platforma ir jāsavieno ar attiecīgā NETO uzdevumu grāmatu. Nepastāv nekādi ierobežojumi attiecībā uz to, cik daudz darījumu var tikt īstenoti starp darbības platformām tirdzniecības zonā.

**11. pants**

**Pirmssasaistīšanas pasākumi vienotas tekošās dienas sasaistīšanai**

1. CCC nodod CZC un AC Igaunijas/Latvijas/Lietuvas tirdzniecības zonas robežām jaudas pārvaldības modulim (turpmāk tekstā – "CMM") saskaņā ar *CACM* regulas 58. pantu un MCO funkciju.
2. Katrs NETO, kas piedāvā pakalpojumus Igaunijas/Latvijas/Lietuvas tirdzniecības zonā, iesniedz uzdevumus konkrētai tirgus laika vienībai vienotai savietošanai tūlīt pēc tam, kad uzdevumi ir saņemti no tirgus dalībniekiem saskaņā ar *CACM* regulas 59. panta 5. punktu.

**12. pants**

**Vienoto tekošās dienas rezultātu iesniegšana**

1. Katrs NETO, kas piedāvā pakalpojumus Igaunijas/Latvijas/Lietuvas tirdzniecības zonā, iesniedz Elering/AST/LITGRID un CCC vienotos tekošās dienas sasaistīšanas rezultātus saskaņā ar *CAC*M regulas 60. pantu.
2. Rezultātos iekļauj katram NETO/CCP un katrai tirgus laika vienībai neto pozīcijas Igaunijas/Latvijas/Lietuvas tirdzniecības zonā un neto plānoto plūsmu katras tirdzniecības zonas robežai.

**13. pants**

**Pēcsasaistīšanas pasākumi vienotas tekošās dienas sasaistīšanai**

1. Saskaņā ar *CACM* regulas 7. panta 1. punktu NETO ir atbildīgi darboties kā CCP, kas veic klīringu un norēķinus par elektroenerģijas apmaiņu saskaņā ar *CACM* regulas 68. panta 1. punktu.
2. Katrs CCP mijieskaita un norēķinās par līgumiem, kuri izriet no tirgus dalībnieku savstarpējās tekošās dienas tirdzniecības. CCP, pamatojoties uz informāciju no platformas par vienotās tekošās dienas sasaistīšanas rezultātiem, iesniedz nominācijas Elering/AST/LITGRID. Platformas nominācijās iekļauj informāciju saistībā ar tirgus dalībnieku tirdzniecību ar NETO/CCP, kā arī nomināciju attiecībā uz CCP/SA citās NETO/CCP platformās tajā pašā tirdzniecības zonā. Ja NETO/CCP darbojas kā SA, nominācijās jāiekļauj informācija saistībā ar pārrobežu nominācijām.
3. CCP, kas darbojas Igaunijas/Latvijas/Lietuvas tirdzniecības zonā, vienojas par savstarpējiem klīringa un norēķinu pasākumiem. Klīringa un norēķinu pasākumi tiek veikti efektīvi saskaņā ar *CACM* regulas 77. panta 2. punktu.
4. Katrs NETO vai norīkotais CCP, kas piedāvā pakalpojumus Igaunijas/Latvijas/Lietuvas tirdzniecības zonā, Igaunijā/Latvijā/Lietuvā ir balansatbildīgā puse. Tās ievēro balansēšanas un nebalansa norēķinu noteikumus un nosacījumus un noslēdz attiecīgus līgumus, lai darbotos kā balansatbildīgā puse par CCP nominācijām ar attiecīgajiem tirgus dalībniekiem, NETO/CCP iekšējās nominācijās Igaunijas/Latvijas/Lietuvas tirdzniecības zonā un SA nominācijās attiecīgajām starpzonu apmaiņām Igaunijas/Latvijas/Lietuvas tirdzniecības zonā, ja NETO/ CPP darbojas kā SA.
5. Saskaņā ar CACM regulas 68. panta 3. un 6. punktu NETO vai norīkotie CCP darbojas kā savstarpēji darījumu partneri par elektroenerģijas apmaiņu starp tirdzniecības zonām attiecībā uz finansiālajām tiesībām un pienākumiem, kas izriet no šīs elektroenerģijas apmaiņas. Sūtītājs var darboties kā darījumu partneris starp dažādiem centrālajiem darījumu partneriem elektroenerģijas apmaiņai, ja attiecīgās puses šajā nolūkā noslēdz īpašu vienošanos.

**14. pants**

**Finanšu pasākumi**

1. Saskaņā ar *CACM* regulas 45. un 57. pantu attiecīgie NETO, kas piedāvā pakalpojumus vienotai nākamās dienas un tekošās dienas sasaistīšanai, sniedz vajadzīgo finansiālo nodrošinājumu pasākumiem saistībā ar vairāk nekā viena NETO esamību vienā tirdzniecību zonā.
2. Izmaksas izvērtē attiecīgās NRA saskaņā ar *CACM* regulas 75. pantu. Izmaksas, kas rodas saistībā ar pasākumiem, kas attiecas uz vairāk nekā viena NETO esamību vienā tirdzniecības zonā šajā MNA priekšlikumā un uz kuriem neattiecas *CACM* regulas 77. un 78. pants, sadala un atgūst, piemērojot NRA apstiprinātas nacionālās vienošanās. Ja attiecināms, kopējās un reģionālās izmaksas, kas rodas no pasākumiem saistībā ar šo MNA priekšlikumu, tiek sadalītas saskaņā ar *CACM* regulas 80. panta 3. un 4. punktu.

**15. pants**

**MNA piedāvājuma publicēšana un īstenošana**

1. Elering/AST/LITGRID bez liekas kavēšanās publicē MNA priekšlikumu pēc tam, kad Igaunijas Konkurences iestāde *(Konkurentsiamet)*/Sabiedrisko pakalpojumu regulēšanas komisija/Nacionālā enerģētikas kontroles un cenu komisija kā nacionālā regulatīvā iestāde ir apstiprinājusi MNA priekšlikumu.
2. Saskaņā ar 45. panta 2. punktu un 57. panta 2. punktu, apstiprinot šo MNA priekšlikumu, Elering/AST/LITGRID un NETO līdz 2019. gada 30. jūnijam īsteno nepieciešamās izmaiņas, lai pielāgotu vairāku NETO esamību Igaunijas, Latvijas un Lietuvas tirdzniecību zonās atbilstīgi šim MNA priekšlikumam, taču ne pirms vienotas nākamās dienas vai tekošās dienas sasaistīšanas īstenošanas uz attiecīgās tirdzniecības zonas robežās saskaņā ar *CACM* regulu.
3. MNA priekšlikums vienotai nākamās dienas sasaistīšanai tiks īstenots šādos starpposmos:
4. CCC izveide saskaņā ar *CACM* regulas 27. panta 2. punktu attiecīgajā JAR;
5. MCO funkcijas vienotai nākamās dienas tirgus sasaistīšanai ieviešana, ko veic iesaistītie NETO saskaņā ar *CACM* regulas 7. panta 3. punktu;
6. rezerves procedūru ieviešana attiecīgajā JAR saskaņā ar *CACM* regulas 44. pantu un
7. klīringa un norēķinu pasākumu ieviešana saskaņā ar *CACM* regulas 68. pantu.
8. MNA priekšlikums vienotai tekošas dienas sasaistīšanai tiks īstenots šādos starpposmos:
9. CCC izveide saskaņā ar *CACM* regulas 27. panta 2. punktu attiecīgajā JAR;
10. MCO funkcijas vienotai tekošās dienas tirgus sasaistīšanai ieviešana, ko veic iesaistītie NETO saskaņā ar *CACM* regulas 7. panta 3. Punktu un
11. klīringa un norēķinu pasākumu ieviešana saskaņā ar *CACM* regulas 68. pantu.

**16.** pants **Valoda**

Šī MNA priekšlikuma atsauces valoda ir angļu valoda. Lai izvairītos no šaubām, ja Elering/AST/LITGRID ir nepieciešams tulkot šo MNA priekšlikumu igauņu/latviešu/lietuviešu valodā un pretrunu gadījumā starp Elering/AST/LITGRID publicēto angļu valodas versiju saskaņā ar *CACM* regulas 9. panta 14. punktu un jebkuru versiju igauņu/latviešu/lietuviešu valodā, Elering/AST/LITGRID saskaņā ar valsts tiesību aktiem nodrošina attiecīgi Igaunijas Konkurences iestādi *(Konkurenstsiamet)*/Sabiedrisko pakalpojumu regulēšanas komisiju/Nacionālo enerģijas kontroles un cenu komisiju kā attiecīgo nacionālo regulatīvo iestādi ar atjauninātu MNA priekšlikuma tulkojumu.